|  |
| --- |
| **Vyzvanie na národný projekt**  **PROCESNO-ORGANIZAČNÝ AUDIT MINISTERSTVA SPRAVODLIVOSTI SLOVENSKEJ REPUBLIKY A VYBRANÝCH ORGANIZÁCIÍ REZORTU SPRAVODLIVOSTI A AUDIT VÝKONU SÚDNEJ MOCI** |
| **Kód vyzvania (číslo):** OPEVS-PO2-SC2.1-2017-2 |
| 1. **Formálne náležitosti** |

|  |
| --- |
| **Operačný program:** Efektívna verejná správa |
| **Prioritná os: 2** Zefektívnený súdny systém a zvýšená vymáhateľnosť práva |
| **Investičná priorita:** Investície do inštitucionálnych kapacít a do efektívnosti VS  a verejných služieb na národnej, regionálnej a miestnej úrovni v záujme reforiem lepšej právnej úpravy a dobrej správy. |
| **Špecifický cieľ: 2.1** Zvýšená efektívnosť súdneho systému |
| **Fond:** Európsky sociálny fond |
| * 1. **Poskytovateľ** |
| Názov: **Ministerstvo vnútra SR, (ďalej aj „riadiaci orgán“ alebo „RO pre OP EVS“)** |
| Adresa: **Pribinova 2, 812 72** **Bratislava** |
| * 1. **Dĺžka trvania vyzvania na predkladanie ŽoNFP** |
| Typ vyzvania: uzavreté |
| Dátum vyhlásenia: 28. 02. 2017 |
| Dátum uzavretia: 30. 03. 2017 |
| * 1. **Indikatívna výška finančných prostriedkov vyčlenených na vyzvanie (zdroje EÚ):** |
| Indikatívna výška finančných zdrojov EÚ na vyzvanie je9 500 000**,-** EUR.  K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 - 2020. |
| * 1. **Financovanie projektu** |
| Pre kategóriu menej rozvinutý región bude projekt z 85% financovaný z Európskeho sociálneho fondu a z 15% zo štátneho rozpočtu Slovenskej republiky.  Pre kategóriu rozvinutejší región bude projekt z 50% financovaný z Európskeho sociálneho fondu  a z 50% zo štátneho rozpočtu Slovenskej republiky.  Výdavky projektu sa pridelia na kategórie regiónov projektu na pomernom základe vypočítanom z podielu počtu obyvateľov Bratislavského kraja (rozvinutejší región) a ostatných krajov SR (menej rozvinutý región) na celkovom počte obyvateľov SR (Stav trvale bývajúceho obyvateľstva k 31.12. 2015). Pre výpočet sa použijú nasledovné počty obyvateľov (zdroj: Štatistický úrad SR):  počet obyvateľov SR: 5 426 252,  počet obyvateľov Rozvinutejší región: 633 288,  počet obyvateľov Menej rozvinutý región: 4 792 964.  Výdavky projektu na kategórie regiónov vypočítané na základe vyššie uvedeného pomeru budú žiadateľom uvedené v časti č. 11 ŽoNFP indikatívne. Na kontrolu výpočtu za jednotlivé kategórie regiónov odporúčame použiť excelovský súbor na <http://www.minv.sk/?aktualne-vyhlasene-vyzvania-1>.  Žiadateľ sa na oprávnených výdavkoch projektu nepodieľa vlastnými zdrojmi, t. j. na realizáciu projektu sa poskytuje NFP vo výške **100%**. |
| * 1. **Časový harmonogram konania o ŽoNFP** |
| RO pre OP EVS zabezpečí vydanie rozhodnutia pre ŽoNFP, ktorá bola predmetom schvaľovacieho procesu podľa tohto vyzvania najneskôr v termíne 35 pracovných dní od dátumu uzavretia na predkladanie ŽoNFP uvedeného vo vyzvaní. Uvedená lehota môže byť predĺžená v prípade, kedy nie je možné ukončiť konanie v stanovenej lehote a bola udelená výnimka z maximálnej dĺžky na schvaľovací proces v súlade s kapitolou 1.2, ods. 3, písm. d) Systému riadenia EŠIF.  Do lehoty na vydanie rozhodnutia sa nezapočítava doba potrebná na predloženie náležitostí zo strany žiadateľa na základe výzvy zaslanej RO. To znamená, že lehota sa prerušuje v momente zaslania výzvy na doplnenie chýbajúcich náležitostí a začína plynúť momentom doručenia náležitostí na RO. |
| * 1. **Miesto a spôsob podania ŽoNFP** |
| Žiadateľ predkladá  ŽoNFP (príloha č. 1 vyzvania) RO pre OP EVS (vrátane príloh stanovených týmto vyzvaním k jednotlivým podmienkam poskytnutia príspevku) elektronicky prostredníctvom verejnej časti ITMS2014+. Po jej odoslaní predkladá žiadateľ pevne zviazanú kompletnú písomnú ŽoNFP vytlačenú cez aplikáciu ITMS2014+ vrátane všetkých povinných príloh (spolu s identickou písomnou kópiou originálu ŽoNFP a jej príloh) na adresu pre doručovanie poštových zásielok:  Ministerstvo vnútra Slovenskej republiky  sekcia európskych programov  odbor OP EVS  Panenská 21  812 82 Bratislava  ŽoNFP je fyzicky možné doručiť poštou alebo kuriérom, alebo je možné ŽoNFP podať osobne  na vyššie uvedenú adresu do podateľne v pracovné dni v čase od 8:30 do 15:30 hod. |
| **Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas  a v určenej forme.**  **V prípade, ak žiadateľ nepredloží ŽoNFP riadne, včas a v určenej forme v zmysle vyzvania, RO pre OP EVS zastaví konanie o žiadosti.** |
| **Predloženie ŽoNFP včas**  Pre splnenie podmienky podať ŽoNFP včas je rozhodujúci dátum podania písomnej verzie ŽoNFP osobne u poskytovateľa (poskytovateľ o prijatí ŽoNFP vystaví žiadateľovi potvrdenie s vyznačeným dátumom prijatia ŽoNFP) alebo dátum odovzdania na poštovú, resp. inú prepravu  (napr. prostredníctvom kuriéra). Tento dátum je určujúci pre posúdenie splnenia podmienky doručenia ŽoNFP včas podľa lehoty na to určenej písomným vyzvaním, teda do dátumu, ktorý určuje uzavretie vyzvania. |
| **Predloženie ŽoNFP riadne**  Na základe kapitoly **3.2.1.1** Systému riadenia EŠIF poskytovateľ určil tieto podmienky pre riadne doručenie ŽoNFP:   * ŽoNFP (vrátane príloh) musí byť v písomnej verzii doručená v jednom origináli  na predpísaných formulároch, podpísaná štatutárnym orgánom[[1]](#footnote-2) a opečiatkovaná v prípade,  že žiadateľ má povinnosť používať pečiatku; * ŽoNFP (vrátane príloh) musí byť vyplnená v slovenskom jazyku a písmom umožňujúcim rozpoznanie obsahu textu. |
| **Predloženie ŽoNFP v určenej forme**  ŽoNFP je doručená v určenej forme, ak je doručená prostredníctvom verejnej časti ITMS2014+ a zároveň v písomnej podobe. |
| **Postup vytvorenia prístupu žiadateľa do verejnej časti ITMS2014+**  O prístup do verejnej časti ITMS2014+ sa žiada vyplnením a odoslaním elektronickej žiadosti  o aktiváciu konta (ďalej len ŽoAK). ŽoAK je potrebné vyplniť a odoslať v elektronickej podobe prostredníctvom verejnej časti ITMS2014+ (<https://www.itms2014.sk/>). Podrobnejší opis nájdete v Príručke pre žiadateľa o NFP v kapitole 3.3.1 v časti Postup vytvorenia prístupu žiadateľa do verejnej časti ITMS. |
| **Vypracovanie a odoslanie ŽoNFP žiadateľom prostredníctvom verejnej časti ITMS2014+**  Žiadateľ predkladá ŽoNFP elektronicky prostredníctvom verejnej časti ITMS2014+  (ako aj v písomnej forme podľa podmienok stanovených RO vo vyzvaní). Opis predloženia ŽoNFP prostredníctvom ITMS nájdete v Príručke pre žiadateľa v kapitole 3.3.1 v časti Procesný postup predloženia ŽoNFP prostredníctvom ITMS. |
| * 1. **Kontaktné údaje poskytovateľa a spôsob komunikácie s poskytovateľom** |
| Informácie týkajúce sa vyzvania, prípravy ŽoNFP, ale aj OP EVS všeobecne je možné získať na webovom sídle RO pre OP EVS <http://www.opevs.eu/>.  Komunikácia k vyzvaniu môže prebiehať:   * písomne na adrese poskytovateľa   Ministerstvo vnútra Slovenskej republiky  sekcia európskych programov  odbor OP EVS  Panenská 21  812 82 Bratislava   * elektronicky na e-mailovej adrese: [metodika.opevs@minv.sk](mailto:metodika.opevs@minv.sk). * telefonicky na číslach 02 50945 028, 02 50945 037   Informácie poskytnuté telefonicky alebo ústne nie je možné považovať za záväzné. |

|  |
| --- |
| 1. **Podmienky poskytnutia príspevku** |

|  |
| --- |
| * 1. **Oprávnenosť žiadateľa** |

|  |
| --- |
| * + 1. **Konkrétny oprávnený žiadateľ** |

|  |  |
| --- | --- |
| Oprávneným žiadateľom je Ministerstvo spravodlivosti Slovenskej republiky | |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku oprávnenosť žiadateľa sa nevyžaduje žiadna osobitná príloha. Podmienka sa overuje na základe 1. a 2. časti ŽoNFP. | |
| * + 1. **Podmienka, že žiadateľ nie je dlžníkom na daniach** | |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. | |
| * + 1. **Podmienka, že žiadateľ nie je dlžníkom poistného na zdravotnom poistení** | |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. | |
| * + 1. **Podmienka, že žiadateľ nie je dlžníkom na sociálnom poistení** | |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. | |
| * + 1. **Podmienka, že žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov ES, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe** | |
| Žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať žiadateľa v konaní o ŽoNFP neboli právoplatne odsúdení za niektorý z nasledujúcich trestných činov:   1. trestný čin poškodzovania finančných záujmov ES (§ 261- § 263 Trestného zákona) 2. niektorý z trestných činov korupcie (§ 328 - § 336 Trestného zákona) 3. trestný čin legalizácie príjmu z trestnej činnosti (§ 233 - § 234 Trestného zákona) 4. trestný čin založenia, zosnovania a podporovania zločineckej skupiny (§ 296 Trestného zákona) 5. machinácie pri verejnom obstarávaní a verejnej dražbe (§ 266 až § 268 Trestného zákona). | |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. | |
| * 1. **Oprávnenosť aktivít realizácie projektu** | |
| * + 1. **Podmienka, že hlavné aktivity sú v súlade s oprávnenými aktivitami vyzvania** |
| **V rámci špecifického cieľa 2.1 Zvýšená efektívnosť súdneho systému sú oprávnené tieto typy aktivít v rozsahu:**  **Reforma štruktúry a optimalizácia procesov v súdnictve**   * podpora reformy štruktúry a optimalizácie procesov v súdnictve * zjednocovanie pracovných procesov a postupov na účely zefektívnenia činnosti a optimalizácie riadenia ľudských zdrojov * procesný a organizačný audit na Ministerstve spravodlivosti SR, okresných a krajských súdoch | |
| **Spôsob overenia definovanej podmienky**  Podmienka sa overuje na základe 7. časti ŽoNFP a jej prílohy Opis projektu (príloha č. 2 Príručky pre žiadateľa). | |
| * + 1. **Podmienka, že aktivity projektu nie sú plne ukončené pred podaním ŽoNFP** |
| V zmysle článku 65 ods. 6 Nariadenie Európskeho parlamentu a Rady (EÚ) č. 1303/2013, tzv. všeobecného nariadenia žiadateľ nesmie ukončiť fyzickú realizáciu všetkých hlavných aktivít projektu, t. j. plne zrealizovať všetky hlavné aktivity projektu, pred predložením ŽoNFP na RO pre OP EVS. |
| **Spôsob overenia definovanej podmienky**  Podmienka poskytnutia príspevku *aktivity* *projektu nie sú plne ukončené pred podaním ŽoNFP* je overovaná z údajov poskytnutých v rámci 7. a 9. časti ŽoNFP. |
| * 1. **Oprávnenosť výdavkov realizácie projektu** | |
| Výdavky projektu musia byť oprávnené na financovanie z OP EVS, to znamená, že sú v súlade s podmienkami oprávnenosti definovanými v kapitole 2.4 Príručky pre žiadateľa NFP (príloha č. 2 vyzvania), Zoznamom oprávnených a neoprávnených výdavkov (príloha č. 7 vyzvania) a ostatnými podmienkami oprávnenosti výdavkov určenými v tejto časti vyzvania.  Na oprávnenosť výdavkov sa všeobecne vzťahujú pravidlá oprávnenosti výdavkov ako sú ustanovené v častiach 3.5.1 až 3.5.9 Systému riadenia EŠIF, ustanovenia metodického pokynu CKO č. 6 k pravidlám oprávnenosti pre najčastejšie sa vyskytujúce skupiny výdavkov a ustanovenia metodického pokynu CKO č. 18 k overovaniu hospodárnosti výdavkov na programové obdobie 2014 - 2020.  Časová oprávnenosť pre skupinu výdavkov  521 – Mzdové výdavky viažuce sa na implementáciu hlavných aktivít projektu vzťahujúcich sa na skupinu priamych výdavkov – mzdové výdavky za zamestnancov žiadateľa a za pracovné cesty.  je stanovená od 01.08.2016, pričom výdavky musia byť skutočne vynaložené medzi 01.08.2016 a dňom ukončenia realizácie aktivít projektu.  Podmienkou oprávnenosti výdavkov je realizácia takýchto činností v prospech pripravovaného projektu z dôvodu, že charakter daných aktivít neznesie odklad do fázy realizácie projektu, nakoľko by týmto postupom mohlo dôjsť k negatívnemu vplyvu na realizáciu projektu z vecného hľadiska alebo z hľadiska časovej realizácie. Uvedené platí v prípade uzavretia zmluvy o poskytnutí NFP a po nadobudnutí jej účinnosti.  Časová oprávnenosť pre skupinu výdavkov  - 521 – Mzdové výdavky  personálne výdavky priamo súvisiace s riadením projektu,  je stanovená odo dňa vyhlásenia vyzvania, pričom personálne výdavky priamo súvisiace s riadením projektu musia byť skutočne vynaložené medzi dňom vyhlásenia vyzvania a dňom ukončenia realizácie aktivít projektu. Uvedené platí v prípade vydania uzavretia zmluvy o poskytnutí NFP a po nadobudnutí jej účinnosti.  Všetky ostatné výdavky viažuce sa k vecne oprávneným skupinám výdavkov vo väzbe na oprávnené aktivity realizácie projektu sú časovo oprávnené od účinnosti uzavretej zmluvy o poskytnutí NFP, pričom výdavky musia byť skutočne vynaložené medzi dňom účinnosti uzavretej zmluvy o poskytnutí NFP a dňom ukončenia realizácie aktivít projektu.  Vecne oprávnené skupiny výdavkov vo väzbe na oprávnené aktivity realizácie projektu:  112 - Zásoby  502 - Spotreba energie  512 - Cestovné náhrady  518 - Ostatné služby  521 - Mzdové výdavky  930 - Rezerva na nepredvídané výdavky  Pri stanovení cien výdavkov v rozpočte projektu v rámci vybraných vecne oprávnených skupín výdavkov musia byť dodržané finančné limity stanovené v kapitole 3.2.1 Všeobecné ustanovenia k niektorým typom výdavkov Príručky pre žiadateľa NFP (príloha č. 2 vyzvania) a v Tabuľke 1 a 2 Usmernenia RO pre OP EVS č. 5 k oprávnenosti vybraných skupín výdavkov pre PO 2014 - 2020 (príloha č. 8 vyzvania).    Realizáciu aktivít projektu v rámci ŽoNFP nie je možné súbežne financovať z iných zdrojov (iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ), než zo zdrojov uvedených v tomto vyzvaní.  Zmluvný vzťah so subjektom medzinárodného práva musí vo svojich ustanoveniach zabezpečiť uplatniteľnosť práva EÚ a súčasne výdavky vynaložené medzinárodnou organizáciou musia podliehať kontrolným mechanizmom štandardne uplatňovanými príslušnými orgánmi EŠIF (napr. riadiaci orgán, orgány auditu, Európska komisia,  Európsky súdny dvor).  V prípade preukázania, že medzinárodná organizácia nespĺňa kumulatívne podmienky pre uzavretie zmluvy mimo postupov zákona o verejnom obstarávaní[[2]](#footnote-3), ktoré sú uvedené v podmienke poskytnutia príspevku pre zapojenie medzinárodnej organizácie do realizácie projektu a/alebo  uzavretá zmluva nebude v súlade s predchádzajúcim odsekom, budú všetky výdavky vzniknuté na jej základe považované za neoprávnené. Týmto nie je dotknutá plná uplatniteľnosť ostatných pravidiel týkajúcich sa oprávnenosti výdavkov vyplývajúcich z tejto časti vyzvania.  Na preukázanie hospodárnosti výdavkov stanovených v rozpočte projektu (príloha č. 3 Príručky pre žiadateľa) je žiadateľ v zmysle Príručky pre žiadateľa povinný predložiť:   * záznam o vykonaní prieskumu trhu (príloha č. 4 Príručky pre žiadateľa) uskutočnenom nie skôr ako 3 mesiace pred dňom vyhlásenia vyzvania   a/ alebo   * uzavretú zmluvu na dodanie tovarov, prác a služieb, v prípade ak na základe tohto zmluvného vzťahu v minulosti obstarával tovary, služby, práce a plánuje obstarávať tovary, služby, práce aj do budúcna ako prijímateľ, * analýzu predchádzajúcej mzdovej politiky, * cenovú kalkuláciu medzinárodnej organizácie. | |
| **Spôsob overenia definovanej podmienky**  Preukázanie splnenia podmienky poskytnutia príspevku *oprávnenosť výdavkov realizácie projektu* sa overuje na základe ŽoNFP a jej príloh: rozpočet (príloha č. 3 Príručky pre žiadateľa), analýza predchádzajúcej mzdovej politiky (v zmysle Príručky pre žiadateľa, kapitola 3.2.1 Všeobecné ustanovenia k niektorým typom výdavkov), ak relevantné záznam/záznamy o vykonaní prieskumu trhu (príloha č. 4 Príručky pre žiadateľa) a/alebo uzavretá relevantná zmluva/zmluvy na dodanie tovarov, prác a služieb, cenová kalkulácia medzinárodnej organizácie. | |
| * 1. **Oprávnenosť miesta realizácie projektu** | |
| * celé územie SR | |
| **Spôsob overenia definovanej podmienky**  Podmienka poskytnutia príspevku *oprávnenosť miesta realizácie projektu* je overovaná z údajov poskytnutých v rámci ŽoNFP. | |
| * 1. **Podmienka splnenia kritérií pre výber projektov** | |
| Predkladaná ŽoNFP musí splniť kritériá pre výber projektov OP EVS uvedené v prílohe č. 6 vyzvania.  Pre národné projekty z OP EVS sa pri odbornom hodnotení ŽoNFP aplikujú len vylučujúce hodnotiace kritériá. Vylučujúce hodnotiace kritériá sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. Pri hodnotiacich kritériách sú overované nasledujúce oblasti:   * príspevok navrhovaného projektu k cieľom a výsledkom OP a prioritných osí, * navrhovaný spôsob realizácie projektu, * administratívna a prevádzková kapacita žiadateľa, * finančná a ekonomická stránka.   Aktuálne znenie vylučujúcich hodnotiacich kritérií schválených monitorovacím výborom pre OP EVS pre národné projekty sa nachádza v dokumente Kritériá pre výber projektov OP EVS, časť 3. Kritériá pre výber projektov - hodnotiace kritériá pre hodnotenie žiadostí o NFP predložených v rámci operačného programu Efektívna verejná správa, prioritná os 2 – národné projekty, ktorý je zverejnený na <http://www.minv.sk/?monitorovanie-a-hodnotenie>.  V rámci podmienky splnenia kritérií pre výber projektov bude samostatnými kritériami posudzovaný aj súlad projektu s horizontálnymi princípmi. | |
| **Spôsob overenia definovanej podmienky**  Podmienka poskytnutia príspevku splnenie *kritérií pre výber projektov* je overovaná z údajov poskytnutých v rámci ŽoNFP a jej príloh. | |
| * 1. **Spôsob financovania** | |
| Žiadateľ je oprávnený využiť systém refundácie, systém zálohových platieb alebo kombináciu uvedených systémov. Forma finančného príspevku je nenávratný finančný príspevok (nenávratný grant). | |
| **Spôsob overenia definovanej podmienky**  Podmienka poskytnutia príspevku *spôsob financovania* je stanovená ako povinná podmienka  vo vyzvaní a nie je osobitne overovaná v rámci konania o ŽoNFP. | |
| * 1. **Splnenie podmienok ustanovených v osobitných predpisoch** | |
| * + 1. **Neporušenie zákazu nelegálnej práce a nelegálneho zamestnávania žiadateľom** | |
| Podmienka poskytnutia príspevku je preukázanie, že žiadateľ neporušil zákaz nelegálnej práce  a nelegálneho zamestnávania za obdobie 5 rokov predchádzajúcich podaniu ŽoNFP. | |
| **Spôsob overenia definovanej podmienky**  Splnenie podmienky poskytnutia príspevku podľa osobitného predpisu[[3]](#footnote-4) *neporušenie zákazu nelegálnej práce a nelegálneho zamestnávania* zo strany žiadateľa je overované prostredníctvom čestného vyhlásenia žiadateľa, ktoré je súčasťou čestného vyhlásenia v 15. časti ŽoNFP. | |
| * 1. **Ďalšie podmienky poskytnutia príspevku** | |
| * + 1. **Podmienka poskytnutia príspevku pre zapojenie medzinárodnej organizácie do realizácie projektu** | |
| Podmienkou poskytnutia príspevku je preukázanie výnimočnosti Európskej komisie pre efektívnosť súdnictva (CEPEJ), ktorá je súčasťou Rady Európy ako vybranej medzinárodnej organizácie na dodanie služieb pre riadnu realizáciu projektu a na dosiahnutie účelu a cieľa projektu. Preukázanie výnimočnosti príslušnej organizácie prostredníctvom jej dotknutej súčasti CEPEJ je podmienkou pre možnosť priamo uzavrieť zmluvu bez použitia pravidiel a postupov upravených zákonom o verejnom obstarávaní, a preukazuje sa kumulatívnym splnením nasledovných podmienok:   * predmetom zmluvy musí byť plnenie špecifických a jasne definovaných úloh, ktoré sú v súlade s aktivitami projektu na dosiahnutie cieľa projektu, * predmetom zmluvy musí byť plnenie v súlade s poslaním medzinárodnej organizácie, ku ktorému bola medzinárodná organizácia založená, * žiadateľ ako verejný obstarávateľ podľa § 7ods. 1 písm. a) zákona o verejnom obstarávaní[[4]](#footnote-5) priamo zakontrahuje k plneniu medzinárodnú organizáciu, ktorej je členom.   Na preukázanie splnenia vyššie definovaných podmienok je žiadateľ povinný predložiť relevantné dokumenty (napr. rezolúciu vo vzťahu k CEPEJ, štatút CEPEJ), návrh predpokladaného predmetu zmluvy so špecifickými a jasne definovanými úlohami dodávateľa, ktorý preukazuje, že plnenie je v súlade s poslaním medzinárodnej organizácie, pre ktoré bola medzinárodná organizácia založená. | |
| **Spôsob overenia definovanej podmienky**  Podmienka poskytnutia príspevku z hľadiska zapojenia medzinárodnej organizácie do realizácie projektu je overovaná na základe predložených dokumentov, návrhu predmetu zmluvy a na základe 7. časti ŽoNFP a jej prílohy Opis projektu (príloha č. 2 Príručky pre žiadateľa). | |
| * + 1. **Maximálna a minimálna výška príspevku** | |
| Maximálna výška nenávratného finančného príspevku nesmie prekročiť výšku finančných prostriedkov vyčlenených na vyzvanie (zdroje EÚ a štátny rozpočet).  Minimálna výška nenávratného finančného príspevku nesmie klesnúť pod 80% finančných prostriedkov schválených monitorovacím výborom na realizáciu zámeru národného projektu (zdroje EÚ a štátny rozpočet). | |
| **Spôsob overenia definovanej podmienky**  Podmienka poskytnutia príspevku *maximálna a minimálna výška pomoci* je overovaná z údajov poskytnutých v rámci ŽoNFP a jej prílohy rozpočet (príloha č. 3 Príručky pre žiadateľa). | |
| * + 1. **Oprávnenosť cieľovej skupiny v zmysle operačného programu Efektívna verejná správa** | |
| Na základe cieľových skupín špecifického cieľa 2.1 OP EVS – je vyzvanie zamerané na cieľovú skupinu: inštitúcie súdneho systému SR a ich zamestnanci. | |
| **Spôsob overenia definovanej podmienky**  Podmienka poskytnutia príspevku *oprávnenosť cieľovej skupiny* je overovaná z údajov poskytnutých v  ŽoNFP (časť 7.) a prílohy ŽoNFP Opis projektu (príloha č. 2 Príručky pre žiadateľa). | |
| * + 1. **Podmienka poskytnutia príspevku z hľadiska definovania merateľných ukazovateľov projektu** | |
| Žiadateľ je povinný vybrať si každý merateľný ukazovateľ projektu v zmysle prílohy č. 3 vyzvania a stanoviť jeho „nenulovú“ cieľovú hodnotu, ktorá má byť realizáciou navrhovaných aktivít dosiahnutá. To znamená, že všetky ukazovatele zo zoznamu merateľných ukazovateľov (príloha č. 3 vyzvania) sú povinné a musia byť priradené aspoň k jednej hlavnej aktivite projektu s plánovanou cieľovou hodnotou inou ako nula. V prípade merateľného ukazovateľa P0034 musí plánovaná hodnota odrážať skrátenie času potrebného na vybavenie veci v sporových, občianskych a obchodných veciach (1. stupeň) vzhľadom k východiskovej hodnote 437 dní uvedenej v OP EVS.  V procese monitorovania môže byť projekt sledovaný aj prostredníctvom iných údajov, ktoré bude prijímateľ povinný uvádzať v monitorovacích správach v časti 10. Iné údaje na úrovni projektu v súlade s podmienkami dohodnutými v zmluve o poskytnutí NFP. V priebehu implementácie projektu môže byť rozsah požadovaných iných údajov upravený (napr. rozšírený, resp. zúžený). Pre tento projekt RO pre OP EVS identifikoval ako relevantné sledovanie údajov:   * Čas potrebný na vybavenie veci v oblasti konkurzu; * Miera vybavenia nápadu na prvostupňových súdoch v civilných, obchodných, správnych a iných veciach; * Počet novovytvorených pracovných miest; * Počet zavedených inovovaných procesov; * Počet pracovníkov, pracovníčok refundovaných z projektu; * Mzda mužov refundovaná z projektu (priemer); * Mzda mužov refundovaná z projektu (medián); * Mzda žien refundovaná z projektu (priemer); * Mzda žien refundovaná z projektu (medián); * Podiel žien na riadiacich pozíciách projektu; * Podiel žien na iných ako riadiacich pozíciách projektu. | |
| **Spôsob overenia definovanej podmienky**  Podmienka poskytnutia príspevku z hľadiska definovania *merateľných ukazovateľov projektu* je overovaná z údajov poskytnutých v rámci 10. časti ŽoNFP. | |
| * + 1. **Podmienka poskytnutia príspevku z hľadiska súladu s horizontálnymi princípmi** | |
| Súlad projektu s horizontálnymi princípmi:   * udržateľný rozvoj * podpora rovnosti mužov a žien a nediskriminácia.   Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode SR na roky 2014 – 2020 a v čl. 7 a 8 všeobecného nariadenia[[5]](#footnote-6).  Hlavnou podmienkou súladu s HP Udržateľný rozvoj je súlad projektu so Stratégiou riadenia ľudských zdrojov v štátnej službe na roky 2015 – 2020[[6]](#footnote-7). Projekty musia zabezpečiť naplnenie strategického cieľa stratégie, ktorým je: V prospech občanov orientovaná verejná správa, poskytujúca svoje služby rýchlo, efektívne a kvalitne, v záujme podpory udržateľného rastu, tvorby pracovných miest a sociálnej inklúzie (ďalšie informácie v dokumente Súlad projektu z hľadiska výberového kritéria pre HP UR, ktorý je zverejnený na <http://www.minv.sk/?aktualne-vyhlasene-vyzvania-1>).  V rámci horizontálneho princípu rovnosť mužov a žien pre programy ESF je hlavným cieľom zabezpečiť rovnosť mužov a žien na trhu práce a v príprave naň a hlavným cieľom horizontálneho princípu nediskriminácia je zabezpečiť rovnosť príležitostí na trhu práce a v príprave naň.  V súvislosti s týmto vyzvaním je potrebné upozorniť osobitne na to, aby:  - pri výbere administratívnych a odborných kapacít zapojených do riadenia a realizácie projektu bol dodržaný princíp rovnosti mužov a žien a princíp nediskriminácie,  - v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,  - v rámci reformy štruktúry a optimalizácie procesov v súdnictve a zjednocovaní pracovných procesov a postupov na účely zefektívnenia činnosti a optimalizácie riadenia ľudských zdrojov bol zohľadnený princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb. | |
| **Spôsob overenia definovanej podmienky**  Uplatňovanie horizontálnych princípov bude na projektovej úrovni overované v schvaľovacom procese projektov, ako aj v procese monitorovania a kontroly projektov.  Podmienka poskytnutia príspevku *z hľadiska súladu projektu s horizontálnymi princípmi* bude v procese odborného hodnotenia overovaná v rámci 5. časti ŽoNFP a prílohy ŽoNFP Opis projektu (príloha č. 2 Príručky pre žiadateľa), kde žiadateľ identifikuje, že projekt je v súlade s princípom podpory horizontálnych princípov.  V procese monitorovania plnenia horizontálnych princípov môže byť projekt sledovaný nie len merateľnými ukazovateľmi projektu, ale aj prostredníctvom iných údajov, s relevanciou k horizontálnym princípom, ktoré bude prijímateľ povinný uvádzať v monitorovacích správach v časti 10. Iné údaje na úrovni projektu v súlade s podmienkami dohodnutými v zmluve o poskytnutí NFP. V priebehu implementácie projektu môže byť rozsah požadovaných iných údajov upravený (napr. rozšírený, resp. zúžený). | |
| * + 1. **Podmienka zachovania výsledkov projektu v dobe následného monitorovania** | |
| Žiadateľ je povinný minimálne 2 roky po ukončení realizácie aktivít projektu (t.z. po finančnom ukončení projektu) zachovať výsledky a ciele projektu dosiahnuté realizáciou projektu v rozsahu:   * zachovanie zrealizovaných opatrení vyplývajúcich z vykonanej analýzy a jej pilotného overovania vo vzťahu k štruktúre súdneho systému vrátane posilnenia personálnych kapacít Ministerstva spravodlivosti SR a súdov za účelom zefektívnenia a zrýchlenia súdneho konania * pokračovať v zbere empirických údajov vytvorenými štandardami pre monitorovanie stavu súdneho systému * štandardné využívanie zavedených optimalizovaných procesov vo výkone súdnej moci a vo výkone súdu s dôrazom na skrátenie času potrebného na vybavenie veci vo všetkých oblastiach súdneho systému * štandardné využívanie zavedených optimalizovaných procesov na Ministerstve spravodlivosti SR vrátane zjednocovania pracovných procesov a postupov na účely zefektívnenia činnosti a optimalizáciu riadenia ľudských zdrojov | |
| **Spôsob overenia definovanej podmienky**  Podmienka poskytnutia príspevku z hľadiska zachovania výsledkovprojektu bude overovaná v schvaľovacom procese pri odbornom hodnotení v rámci 7. časti ŽoNFP a prílohy ŽoNFP Opis projektu (príloha č. 2 Príručky pre žiadateľa). V procese implementácie a v určenej dobe monitorovania bude uplatnenie tejto podmienky overované najmä na základe relevantných informácií a dokumentov žiadateľa. | |

|  |
| --- |
| 1. **Overovanie podmienok poskytnutia príspevku  a ďalšie informácie k vyzvaniu** |

|  |
| --- |
| **Informácie k schvaľovaciemu procesu**  Proces schvaľovania ŽoNFP sa rozdeľuje do nasledujúcich fáz:   * administratívne overenie; * odborné hodnotenie a výber; * opravné prostriedky.   Predmetom administratívneho overenia ŽoNFP je overenie:   * doručenia ŽoNFP riadne, včas a v určenej forme; * úplnosti predloženej ŽoNFP; * splnenia podmienok poskytnutia príspevku zadefinovaných vo vyzvaní relevantných pre administratívne overenie.   V prípade, ak na základe preskúmania ŽoNFP a jej príloh vzniknú pochybnosti o pravdivosti alebo úplnosti ŽoNFP alebo jej príloh, RO pre OP EVS vyzve žiadateľa na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoNFP. Lehota na doplnenie údajov na základe výzvy na doplnenie ŽoNFP nemôže byť kratšia  ako 5 pracovných dní.  Predmetom odborného hodnotenia je ŽoNFP, ktorá splnila podmienky administratívneho overenia. Odborné hodnotenie je vykonávané minimálne dvomi odbornými hodnotiteľmi v totožnom rozsahu. Hodnotitelia posudzujú projekt ako celok, berúc do úvahy údaje a informácie uvedené v ŽoNFP a jej povinných prílohách. Hodnotitelia zaznamenávajú odborné hodnotenie jednotlivých ŽoNFP  do hodnotiaceho hárku odborného hodnotenia ŽoNFP. Ak ŽoNFP v procese odborného hodnotenia nesplní podmienku poskytnutia príspevku „Splnenie kritérií pre výber projektov“, RO pre OP EVS vydá rozhodnutie o neschválení ŽoNFP.  Opravné prostriedky sú neobligatórnou časťou schvaľovacieho procesu. Umožňujú žiadateľovi  v konaní o ŽoNFP domáhať sa nápravy, ak sa domnieva, že neboli dodržané ustanovenia zákona  o príspevku z EŠIF a podmienky uvedené vo vyzvaní. V súlade so zákonom o príspevku z EŠIF je riadnym opravným prostriedkom odvolanie a mimoriadnym opravným prostriedkom je preskúmanie rozhodnutia mimo odvolacieho konania. Rozhodnutia vydávané RO pre OP EVS sú preskúmateľné súdom.  **Informácie o horizontálnych princípoch**  Bližšie informácie o horizontálnych princípoch sú uvedené v kapitole 5 Príručky pre žiadateľa a v Systéme implementácie HP RMŽ a ND zverejnenom na webovom sídle http://[www.gender.gov.sk](http://www.gender.gov.sk)/po-2014-2020/ a v Systéme implementácie HP UR zverejnenom na webovom sídle http://www.hpur.vlada.gov.sk/.  **Informácia o zverejňovaných údajoch**  RO pre OP EVS zverejní na webovom sídle <http://www.opevs.eu>/ do 60 pracovných dní od skončenia rozhodovania o žiadostiach o NFP Zoznam schválených ŽoNFP alebo Zoznam neschválených ŽoNFP (podľa relevantnosti) na základe aplikácii kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  Zverejňované informácie, ktoré sú považované za osobné údaje sú RO pre OP EVS a CKO oprávnení zverejniť bez osobitného súhlasu žiadateľa v súlade s § 47 zákona o príspevku z EŠIF. |

|  |
| --- |
| 1. **Zmena a zrušenie vyzvania** |

|  |
| --- |
| V prípade, ak nebude možné konať o ŽoNFP predloženej na základe pôvodne vyhláseného vyzvania, alebo bude potrebná zmena za účelom jeho optimalizácie, resp. vhodnejšieho nastavenia, je RO  pre OP EVS oprávnený vyzvanie zmeniť alebo zrušiť v súlade s ustanoveniami § 17 ods. 6 až 8 zákona o príspevku z EŠIF.  Riadiaci orgán vopred posúdi charakter každej zmeny vyzvania (vrátane jeho príloh)  z hľadiska princípu transparentnosti, rovnakého zaobchádzania a primeranosti, pričom riadiaci orgán dĺžku trvania vyzvania primerane predĺži. Poskytovateľ umožní žiadateľovi doplniť alebo zmeniť žiadosť podanú do termínu zmeny vyzvania, ak ide o takú zmenu vyzvania, ktorou môže byť skôr podaná žiadosť dotknutá. Riadiaci orgán písomne informuje žiadateľa o možnosti zmeny/doplnenia ŽoNFP a určí na takúto zmenu alebo doplnenie lehotu, ktorá nesmie presiahnuť konečný termín uzavretia vyzvania.  Zmeny vo formálnych náležitostiach vyzvania (vrátane jeho príloh) je riadiaci orgán oprávnený vykonať aj po uzavretí vyzvania, ak akákoľvek zmena formálnych náležitostí vyzvania nebude mať  za následok to, že by sa rozšíril alebo zúžil potenciálny okruh dotknutých žiadateľov alebo by sa takou zmenou zasiahlo do práv a povinností potenciálnych alebo zúčastnených žiadateľov v rámci vyzvania.  Riadiaci orgán je oprávnený zrušiť vyzvanie v prípade, ak je objektívne nemožné z dôvodu legislatívnej alebo inej neodstrániteľnej prekážky, pristúpiť k schváleniu ŽoNFP a následnému financovaniu projektov na základe vyzvania, alebo nastala podstatná zmena podmienok poskytnutia príspevku.  Zmenu/zrušenie vyzvania RO pre OP EVS zverejnení na webovom sídle <http://www.opevs.eu>/. Súčasťou informácie o zmene/zrušení vyzvania je vždy aj zdôvodnenie vykonanej zmeny/zrušenia  so sledovaním zmien (ak relevantné). |

|  |
| --- |
| 1. **Prílohy vyzvania** |

|  |
| --- |
| 1. Formulár ŽoNFP 2. Príručka pre žiadateľa 3. Zoznam merateľných ukazovateľov 4. Predbežná informácia pre žiadateľov o NFP v zmysle čl. 13 Nariadenia Komisie   (ES, Euratom) č. 1302/2008 o centrálnej databáze vylúčených subjektov   1. Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom 2. Kritériá pre výber projektov 3. Zoznam oprávnených a neoprávnených výdavkov 4. Usmernenie RO pre OP EVS č. 5 |

1. 1 V prípade podpísania ŽoNFP poverenou osobou je potrebné spolu s písomnou formou ŽoNFP predložiť rovnopis dokumentu alebo jeho overenú kópiu, ktorým štatutárny orgán žiadateľa oprávňuje danú osobu na podpis ŽoNFP. [↑](#footnote-ref-2)
2. Zákon č. 343/2015 Z.z. a o verejnom obstarávaní a zmene a doplnení niektorých zákonov v platnom znení. [↑](#footnote-ref-3)
3. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-4)
4. Zákon č. 343/2015 Z.z. a o verejnom obstarávaní a zmene a doplnení niektorých zákonov v platnom znení [↑](#footnote-ref-5)
5. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-6)
6. Návrh Stratégie riadenia ľudských zdrojov v štátnej službe na roky 2015 – 2020, uznesenie vlády SR č. 548/2015 zo 7. októbra 2015 http://www.rokovania.sk/Rokovanie.aspx/BodRokovaniaDetail?idMaterial=25027 [↑](#footnote-ref-7)